Тавалдиев Бусурманкул Бүркүтович

Тавалдиев Бусурманкул Бүркүтович (11. 3. 1949-жылы туулган, азыркы Талас областы, Бакай-Ата району, Миң-Булак айылы) – генерал-лейтенант. Фрунзе авто жол техникумун (1975), СССР мамлекеттик коопсуздук комитетинин жогорку мектебин бүтүргөн. Кыргыз ССР мамлекеттик коопсуздук комитетинин тергөө бөлүмүндө котормочу, тергөөчү (1975–78), Кыргыз ССР Министрлер Советинин Аппаратында улук референт (1989–91), Кыргыз Республикасынын юстиция министри (1991–92), Кыргыз Республикасынын монополияга каршы саясат боюнча мамлекеттик комитетинин төрагасынын 1-орун басары (1992), Кыргыз Республикасынын Ички иштер министрлигинин экономикалык кылмышка жана коррупцияга каршы күрөш башкармалыгынын начальниги (1992–97), Жалал-Абад областтык ИИБдин начальниги (1997–98), Кыргыз Республикасынын Өкмөтүнүн Аппаратында бөлүм башчы (1998–2005), ААКда директорлор кеңешинин төрагасы (2005, 201011), Кыргыз Республикасынын Президентинин Администрациясында бөлүм башчы (2005, 2010), Кыргыз Республикасынын Башкы прокуратурасында генералдык прокурор (2005–06), Кыргыз Республикасынын Президентинин алдында коррупция менен күрөшүү улуттук кеңешинде президенттин өкүлү (2006), Кыргыз Республикасынын Улуттук коопсуздук мамлекеттик комитетинин төрагасы (2007–10), Кыргызстан Убактылуу Өкмөтүндө коопсуздук жана коргоо бөлүмүнүн башчысы (2011–13), Кыргызстан коргоо кеңешинин секретары (2013), Кыргыз Республикасынын Улуттук коопсуздук мамлекеттик комитетинин төрагасы (2013-жылдан). I-даражадагы «Ыйык Пётр» ордени менен сыйланган.
Категория: Инсандар
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9